ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานพ.ศ. ๒๕๕๐ โดยที่เป็นการสมควรให้มีระเบียบคณะกรรมการตุลาการศาลยุติธรรมว่าด้วยการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานอาศัยอำนาจตามความในมาตรา๑๔ แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติจัดตั้งศาลแรงงานและวิธีพิจารณาคดีแรงงาน(ฉบับที่ ๒) พ.ศ. ๒๕๕๐ คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการตุลาการศาลยุติธรรมว่าด้วยการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานพ.ศ. ๒๕๕๐ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ก.ต. หมายความว่า คณะกรรมการตุลาการศาลยุติธรรมศาลแรงงาน หมายความว่า ศาลแรงงานกลาง ศาลแรงงานภาคหรือศาลแรงงานจังหวัดอธิบดี หมายความว่าอธิบดีกรมสวัสดิการและคุ้มครองแรงงานหรือผู้ซึ่งอธิบดีกรมสวัสดิการและคุ้มครองแรงงานมอบหมายเพื่อดำเนินการตามระเบียบนี้คณะกรรมการ หมายความว่า คณะกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานกรรมการ หมายความว่ากรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานคณะอนุกรรมการ หมายความว่าคณะอนุกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานกลางและศาลแรงงานภาคบัญชีรายชื่อ หมายความว่าบัญชีรายชื่อผู้แทนฝ่ายนายจ้างและผู้แทนฝ่ายลูกจ้างที่อธิบดีกรมสวัสดิการและคุ้มครองแรงงานหรือผู้ที่ได้รับมอบหมายเสนอต่อเลขาธิการสำนักงานศาลยุติธรรมตามมาตรา๑๔ แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ผู้เข้ารับการคัดเลือก หมายความว่าบุคคลตามบัญชีรายชื่อผู้แทนฝ่ายนายจ้างและผู้แทนฝ่ายลูกจ้างที่อธิบดีกรมสวัสดิการและคุ้มครองแรงงานหรือผู้ที่ได้รับมอบหมายเสนอต่อเลขาธิการสำนักงานศาลยุติธรรมข้อ๔ ให้ประธานศาลฎีการักษาการตามระเบียบนี้หมวด ๑คณะกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงาน ข้อ๕ ให้มีคณะกรรมการคณะหนึ่ง เรียกว่า คณะกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงาน ประกอบด้วย ประธานแผนกคดีแรงงานในศาลฎีกาเป็นกรรมการที่ปรึกษาอธิบดีผู้พิพากษาศาลแรงงานกลาง เป็นประธานกรรมการเลขาธิการสำนักงานศาลยุติธรรมหรือผู้แทน อธิบดีผู้พิพากษาศาลแรงงานภาคในภาคที่มีการคัดเลือก ผู้พิพากษาอาวุโสในศาลแรงงานซึ่งเลือกกันเองเหลือหนึ่งคนอธิบดีกรมสวัสดิการและคุ้มครองแรงงานหรือผู้แทน อธิบดีอัยการฝ่ายคดีแรงงานหรือผู้แทนเลขาธิการสำนักงานคณะกรรมการสิทธิมนุษยชนแห่งชาติหรือผู้แทน และผู้แทนคณะกรรมการแพทย์เป็นกรรมการ โดยมีเลขานุการศาลแรงงานกลาง เป็นกรรมการและเลขานุการและผู้อำนวยการสำนักอำนวยการประจำศาลแรงงานกลาง เป็นกรรมการและผู้ช่วยเลขานุการข้อ๖ คณะกรรมการมีอำนาจหน้าที่ดังต่อไปนี้(๑)ตรวจสอบและกลั่นกรองคุณสมบัติ พิจารณาความเหมาะสมและลักษณะต้องห้ามของบุคคลที่เข้ารับการคัดเลือกเพื่อดำรงตำแหน่งผู้พิพากษาสมทบในศาลแรงงานจากบัญชีรายชื่อที่อธิบดีเสนอต่อคณะกรรมการ(๒)จัดให้มีการอบรมภาควิชาการประเมินผลและพิจารณาความเหมาะสมของผู้เข้ารับการคัดเลือก(๓)เสนอรายชื่อผู้สมควรได้รับการแต่งตั้งให้ดำรงตำแหน่งผู้พิพากษาสมทบพร้อมด้วยผลการพิจารณาความเหมาะสมต่อคณะกรรมการตุลาการศาลยุติธรรม(๔)แต่งตั้งบุคคลหรือคณะบุคคลเพื่อดำเนินการใดๆ ตามแต่จะมอบหมายภายในอำนาจหน้าที่(๕)เชิญบุคคลใดมาให้ถ้อยคำหรือส่งเอกสารประกอบการพิจารณาได้ตามที่เห็นสมควรข้อ๗ การประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคราวใดถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ ให้กรรมการซึ่งเป็นข้าราชการตุลาการศาลยุติธรรมที่ได้รับเลือกจากที่ประชุมเป็นประธานในที่ประชุมข้อ๘ การวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดการเสนอความเห็นใดๆ ของคณะกรรมการต่อ ก.ต. นั้นให้เสนอความเห็นของเสียงข้างน้อยและข้อสังเกตไปพร้อมกับความเห็นของคณะกรรมการด้วยหมวด ๒การเสนอบัญชีรายชื่อผู้แทนฝ่ายนายจ้างและผู้แทนฝ่ายลูกจ้าง ข้อ๙ เมื่อสมควรจะมีการคัดเลือกผู้พิพากษาสมทบในศาลแรงงานเมื่อใดให้คณะกรรมการขอความเห็นชอบจาก ก.ต. เพื่อจัดให้มีการคัดเลือกตามหลักเกณฑ์และวิธีการที่กำหนดไว้ในระเบียบนี้ และให้เลขานุการ ก.ต.แจ้งให้อธิบดีดำเนินการเพื่อให้ได้มาซึ่งบัญชีรายชื่อผู้แทนฝ่ายนายจ้างและผู้แทนฝ่ายลูกจ้างแล้วเสนอต่อเลขาธิการสำนักงานศาลยุติธรรมในการขอความเห็นชอบตามวรรคหนึ่งของคณะกรรมการให้คำนึงถึงระยะเวลาในการดำเนินการ และให้เสนอแผนการดำเนินการต่อ ก.ต.เพื่อประกอบการพิจารณาด้วยข้อ๑๐ เมื่ออธิบดีได้รับแจ้งให้ดำเนินการจากเลขานุการก.ต. ตามข้อ ๙ วรรคหนึ่ง แล้ว ให้อธิบดีดำเนินการดังนี้(๑)แจ้งให้สมาคมนายจ้าง รัฐวิสาหกิจตามกฎหมายว่าด้วยแรงงานรัฐวิสาหกิจสัมพันธ์และสหภาพแรงงาน ดำเนินการประชุมตามระเบียบข้อบังคับเพื่อเสนอชื่อผู้แทนฝ่ายตนภายในเวลาที่อธิบดีกำหนดแล้วจัดให้มีการเลือกตั้งผู้แทนฝ่ายสมาคมนายจ้างกับรัฐวิสาหกิจและฝ่ายสหภาพแรงงานให้ได้จำนวนไม่เกินสองเท่าของจำนวนที่คณะกรรมการบริหารศาลยุติธรรมกำหนด(๒)แจ้งให้กระทรวงแรงงาน และคณะกรรมการหรือองค์กรที่เกี่ยวกับแรงงาน ตามประกาศ ก.ต. ตามมาตรา๑๔ (๒) แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ ดำเนินการตามระเบียบข้อบังคับเพื่อเสนอชื่อผู้แทนฝ่ายนายจ้างหรือผู้แทนฝ่ายลูกจ้างต่ออธิบดีภายในเวลาที่อธิบดีกำหนดแล้วจัดให้มีการประชุมและเลือกกันเองของผู้แทนฝ่ายนายจ้างและผู้แทนฝ่ายลูกจ้างให้ได้จำนวนไม่เกินสองเท่าของจำนวนที่คณะกรรมการบริหารศาลยุติธรรมกำหนดข้อ๑๑ ในเขตศาลแรงงานใดหากไม่มีสมาคมนายจ้างหรือสหภาพแรงงานหรือมีอยู่เป็นจำนวนน้อยกว่าจำนวนผู้พิพากษาสมทบที่คณะกรรมการบริหารศาลยุติธรรมกำหนดให้อธิบดีเรียกประชุมตัวแทนฝ่ายนายจ้างหรือตัวแทนฝ่ายลูกจ้างของสถานประกอบกิจการทุกแห่งซึ่งอยู่ในเขตศาลแรงงานนั้นที่มีลูกจ้างตั้งแต่ห้าสิบคนขึ้นไปโดยให้นายจ้างหรือลูกจ้างของสถานประกอบกิจการแต่ละแห่งส่งตัวแทนเข้าร่วมประชุมได้แห่งละหนึ่งคนและให้ตัวแทนดังกล่าวเสนอชื่อผู้แทนฝ่ายนายจ้างหรือผู้แทนฝ่ายลูกจ้างตามจำนวนที่อธิบดีกำหนดพร้อมแจ้งประวัติประกอบการคัดเลือกและยื่นหลักฐานประกอบการตรวจสอบคุณสมบัติ ตามข้อ๑๒ ต่ออธิบดีภายในระยะเวลาที่อธิบดีกำหนดแล้วให้อธิบดีจัดให้มีการเลือกตั้งผู้แทนฝ่ายนายจ้างและผู้แทนฝ่ายลูกจ้างให้ได้จำนวนไม่เกินสองเท่าของจำนวนที่คณะกรรมการบริหารศาลยุติธรรมกำหนดข้อ๑๒ ให้ผู้ที่ได้รับการเสนอชื่อเป็นผู้แทนฝ่ายนายจ้างหรือผู้แทนฝ่ายลูกจ้างตามข้อ๑๐ และข้อ ๑๑แจ้งประวัติประกอบการคัดเลือกและยื่นหลักฐานประกอบการตรวจสอบคุณสมบัติตามแบบที่ก.ต. กำหนดท้ายระเบียบนี้ ต่ออธิบดี และให้อธิบดีตรวจสอบคุณสมบัติตามมาตรา ๑๔/๑(๕) (๖) และ (๗) แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ.๒๕๒๒หลักเกณฑ์และวิธีการเลือกตั้งและการจัดให้มีการประชุมและเลือกกันเองตามข้อ ๑๐ และข้อ ๑๑ ให้เป็นไปตามประกาศที่ก.ต. กำหนดให้อธิบดีเสนอบัญชีรายชื่อพร้อมเอกสาร การแจ้งประวัติประกอบการคัดเลือก หลักฐานประกอบการตรวจสอบคุณสมบัติและผลการตรวจสอบคุณสมบัติตามวรรคหนึ่งของผู้เข้ารับการคัดเลือกต่อเลขาธิการสำนักงานศาลยุติธรรมโดยเร็วเมื่อเลขาธิการสำนักงานศาลยุติธรรมได้รับบัญชีรายชื่อจากอธิบดีแล้วให้ส่งบัญชีรายชื่อและเอกสารที่เกี่ยวข้องต่อคณะกรรมการเพื่อดำเนินการคัดเลือกต่อไปหมวด ๓หลักเกณฑ์และวิธีการตรวจสอบคุณสมบัติ ข้อ๑๓ เมื่อคณะกรรมการได้รับบัญชีรายชื่อแล้วให้ผู้เข้ารับการคัดเลือกไปรับการตรวจร่างกายและจิตใจจากคณะกรรมการแพทย์จำนวนไม่น้อยกว่าสามคน ตามที่ ก.ต. กำหนด ตามวัน เวลา และสถานที่ที่ระบุโดยคณะกรรมการคณะกรรมการแพทย์จะตรวจร่างกายและจิตใจของผู้เข้ารับการคัดเลือกเพื่อให้ได้บุคคลที่เหมาะสมจะดำรงตำแหน่งผู้พิพากษาสมทบในศาลแรงงานดังนี้(๑)ตรวจร่างกายทั่วไป(๒)ตรวจทางห้องปฏิบัติการ ประกอบด้วย การตรวจปัสสาวะ ตรวจเลือด และเอ็กซเรย์ เพื่อตรวจโรคทั่วไปและโรคตามที่ระบุไว้ในระเบียบของ ก.ต. ว่าด้วยโรคอันมีลักษณะต้องห้ามที่จะเป็นข้าราชการตุลาการ(๓)ตรวจสภาพจิตใจข้อ๑๔ ให้คณะกรรมการแต่งตั้งคณะอนุกรรมการตรวจสอบคุณสมบัติของผู้เข้ารับการคัดเลือกโดยให้มีอำนาจกำหนดวิธีการเพื่อตรวจสอบคุณสมบัติของผู้เข้ารับการคัดเลือกข้อ๑๕ ให้คณะอนุกรรมการตรวจสอบคุณสมบัติของผู้เข้ารับการคัดเลือกดำเนินการดังนี้(ก)สอบถามคุณสมบัติของผู้เข้ารับการคัดเลือกไปยังผู้รับรอง ผู้บังคับบัญชาหรือบุคคลอื่นใดตามที่เห็นสมควร(ข)ส่งบัญชีรายชื่อผู้เข้ารับการคัดเลือกทั้งหมดไปยังสภาทนายความเพื่อตรวจสอบว่าเป็นหรือเคยเป็นทนายความหรือเคยถูกกล่าวหาว่าประพฤติผิดมรรยาททนายความตามกฎหมายว่าด้วยทนายความหรือไม่(ค)ตรวจสอบความประพฤติและลายพิมพ์นิ้วมือไปยังกองทะเบียนประวัติอาชญากร สำนักงานตำรวจแห่งชาติ(ง)ตรวจสอบการเป็นคู่ความและผลคดีไปยังศาลต่างๆ เช่น ศาลแรงงานกลาง ศาลแรงงานภาค ศาลล้มละลายกลางศาลแพ่ง ศาลอาญา ศาลแพ่งกรุงเทพใต้ ศาลอาญากรุงเทพใต้ ศาลแพ่งธนบุรี ศาลอาญาธนบุรีและศาลจังหวัดหรือศาลแขวง ที่ผู้เข้ารับการคัดเลือกมีภูมิลำเนา(จ)กรณีเป็นหรือเคยเป็นผู้พิพากษาสมทบในศาลแรงงาน ศาลเยาวชนและครอบครัวหรือศาลทรัพย์สินทางปัญญาและการค้าระหว่างประเทศกลาง ให้ตรวจสอบผลการปฏิบัติหน้าที่ของผู้นั้นว่าที่ผ่านมาเป็นประการใดและในกรณีที่ผู้เข้ารับการคัดเลือกเคยเป็นผู้พิพากษาสมทบในศาลแรงงานให้ตรวจสอบด้วยว่าเคยพ้นจากตำแหน่งตามมาตรา๑๕ (๖) แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒หรือไม่(ฉ)ตรวจสอบประวัติบุคคลไปยังหน่วยงานภายนอกที่จะเป็นประโยชน์ต่อการพิจารณา เช่น สำนักข่าวกรองแห่งชาติสำนักงานคณะกรรมการป้องกันและปราบปรามยาเสพติดสำนักงานคณะกรรมการป้องกันและปราบปรามการทุจริตแห่งชาติสำนักงานคณะกรรมการป้องกันและปราบปรามการฟอกเงิน(ช)ประกาศบัญชีรายชื่อผู้แทนฝ่ายนายจ้างและผู้แทนฝ่ายลูกจ้างตามวิธีการที่คณะอนุกรรมการตรวจสอบคุณสมบัติกำหนดเพื่อให้บุคคลทั่วไปให้ข้อคิดเห็นเกี่ยวกับคุณสมบัติหรือความเหมาะสมในการดำรงตำแหน่งผู้พิพากษาสมทบโดยให้มีหนังสือถึงประธานคณะกรรมการภายใน ๑๕ วัน นับแต่วันประกาศเป็นต้นไป ทั้งนี้ขอให้ผู้ที่ประสงค์จะให้ข้อคิดเห็นระบุชื่อ นามสกุลและที่อยู่จริงที่สามารถติดต่อได้ข้อ๑๖ เมื่อได้รับข้อมูลเกี่ยวกับคุณสมบัติของผู้เข้ารับการคัดเลือกและรายงานผลการตรวจร่างกายและจิตใจจากคณะกรรมการแพทย์แล้วให้คณะอนุกรรมการตรวจสอบคุณสมบัติของผู้เข้ารับการคัดเลือกพิจารณาแล้วเสนอความเห็นไปยังก.ต. เพื่อพิจารณาและให้คณะกรรมการประกาศรายชื่อผู้มีสิทธิเข้ารับการประเมินด้วยวิธีการอบรมภาควิชาการสอบข้อเขียนและสอบปากเปล่าหมวด ๔หลักเกณฑ์และวิธีการคัดเลือก ข้อ๑๗ ให้มีคณะอนุกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานกลางและศาลแรงงานภาค เรียกว่า คณะอนุกรรมการ ดังนี้คณะอนุกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานกลางประกอบด้วยรองอธิบดีผู้พิพากษาศาลแรงงานกลางที่อธิบดีผู้พิพากษาศาลแรงงานกลางมอบหมายเป็นประธานอนุกรรมการผู้พิพากษาหัวหน้าคณะในศาลแรงงานกลางที่มีอาวุโสสูงสุดและผู้พิพากษาอาวุโสในศาลแรงงานกลาง ที่คณะกรรมการแต่งตั้งเป็นอนุกรรมการโดยมีเลขานุการศาลแรงงานกลางเป็นอนุกรรมการและเลขานุการและผู้อำนวยการสำนักอำนวยการประจำศาลแรงงานกลางเป็นอนุกรรมการและผู้ช่วยเลขานุการคณะอนุกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานภาคประกอบด้วยอธิบดีผู้พิพากษาศาลแรงงานภาค ในภาคที่มีการคัดเลือกเป็นประธานอนุกรรมการ ผู้พิพากษาที่มีอาวุโสสูงสุดในศาลแรงงานภาคในภาคที่มีการคัดเลือก โดยมีเลขานุการศาลแรงงานภาคในภาคที่มีการคัดเลือกเป็นอนุกรรมการและเลขานุการและผู้อำนวยการสำนักงานประจำศาลแรงงานภาคในภาคที่มีการคัดเลือกเป็นอนุกรรมการและผู้ช่วยเลขานุการในกรณีที่ศาลแรงงานภาคที่จัดให้มีการคัดเลือกมีผู้พิพากษาอาวุโสให้ผู้พิพากษาอาวุโสในศาลแรงงานภาคนั้นที่ได้รับแต่งตั้งจากคณะกรรมการเป็นอนุกรรมการด้วยอีกคนหนึ่งให้คณะอนุกรรมการมีหน้าที่ดำเนินการสอบข้อเขียนและสอบปากเปล่าประเมินผล เสนอข้อสังเกตพร้อมทั้งเสนอรายชื่อผู้สมควรได้รับการแต่งตั้งให้ดำรงตำแหน่งผู้พิพากษาสมทบต่อคณะกรรมการการดำเนินการประชุมของคณะอนุกรรมการให้นำวิธีการของคณะกรรมการในข้อ ๗ และข้อ ๘ มาใช้บังคับโดยอนุโลมข้อ๑๘ การคัดเลือกผู้พิพากษาสมทบในศาลแรงงานให้กระทำโดยการอบรมภาควิชาการ การสอบข้อเขียน การสอบปากเปล่าการประเมินความรู้ความสามารถ และประสบการณ์การทำงานผู้แทนฝ่ายนายจ้างและผู้แทนฝ่ายลูกจ้างซึ่งผ่านการตรวจสอบคุณสมบัติตามข้อ๑๖ และเคยเป็นผู้พิพากษาสมทบในศาลแรงงานมาก่อนให้ได้รับการประเมินผลงานความรู้และความสามารถในการปฏิบัติหน้าที่ที่ผ่านมาแทนการสอบข้อเขียนการอบรมภาควิชาการให้เป็นไปตามหลักสูตรที่ก.ต. กำหนดท้ายระเบียบนี้ข้อ๑๙ ภายใต้บังคับของข้อ ๑๘ วรรคสองผู้ที่ไม่ได้รับการตรวจร่างกายและจิตใจเข้ารับการอบรมภาควิชาการไม่ครบตามหลักเกณฑ์ที่คณะกรรมการกำหนดหรือไม่เข้าสอบข้อเขียน จะไม่มีสิทธิเข้าสอบปากเปล่าข้อ๒๐ การสอบข้อเขียนใช้เวลา ๑ ชั่วโมง๓๐ นาที คะแนนเต็ม ๔๐การสอบปากเปล่าให้กระทำโดยวิธีถามผู้เข้ารับการคัดเลือกเรียงตัวคะแนนเต็ม ๖๐ ให้คณะอนุกรรมการทำการสอบปากเปล่าโดยพิจารณาความเหมาะสมในด้านพฤติกรรมและบุคลิกภาพสติปัญญา และความเหมาะสมอื่นๆการพิจารณาความเหมาะสมด้านพฤติกรรมเช่น การแต่งกาย ท่วงทีกริยา ตั้งแต่วันที่เข้ารับการอบรมภาควิชาการจนถึงวันสอบปากเปล่าคะแนนเต็ม ๑๐การพิจารณาความเหมาะสมด้านบุคลิกภาพสติปัญญา และความเหมาะสมอื่นๆ เช่น จริยธรรมและคุณธรรม อุปนิสัย วุฒิภาวะทางอารมณ์บุคลิกภาพ ท่วงทีวาจา การแสดงออก ความรู้ความเข้าใจในปัญหาแรงงานความรู้ความสามารถทั่วไป ประสบการณ์ ปฏิภาณไหวพริบ การแก้ไขปัญหาเฉพาะหน้าความคิดริเริ่มสร้างสรรค์ ทัศนคติ การปรับตัวกับผู้ร่วมงานรวมทั้งสังคมและสิ่งแวดล้อม เป็นต้น คะแนนเต็ม ๕๐สำหรับการประเมินผลการปฏิบัติหน้าที่ที่ผ่านมาของบุคคลตามข้อ๑๘ วรรคสอง คะแนนเต็ม ๔๐ โดยพิจารณาจากรายงานผลการปฏิบัติหน้าที่ของผู้บังคับบัญชาตามแบบที่ ก.ต. กำหนดท้ายระเบียบนี้ข้อ๒๑ ให้คณะอนุกรรมการจัดทำรายงานสรุปผลการพิจารณาเป็นรายบุคคลแยกตามประเภทผู้แทนฝ่ายนายจ้าง และผู้แทนฝ่ายลูกจ้างเสนอต่อคณะกรรมการเพื่อตรวจสอบ กลั่นกรอง ทำความเห็นและเสนอรายชื่อผู้สมควรได้รับการแต่งตั้งให้ดำรงตำแหน่งผู้พิพากษาสมทบ ต่อ ก.ต. เพื่อพิจารณาคัดเลือกต่อไปข้อ๒๒ เมื่อคัดเลือกเสร็จแล้ว ก.ต.จะประกาศรายชื่อผู้ที่สมควรได้รับแต่งตั้งให้ดำรงตำแหน่งผู้พิพากษาสมทบในศาลแรงงานไว้ณ สำนักงานศาลยุติธรรม และศาลแรงงานกลาง หรือศาลแรงงานภาค ภาคที่มีการคัดเลือกแล้วแต่กรณีข้อ๒๓ ในกรณีที่ระเบียบนี้มิได้กำหนดไว้เป็นอย่างอื่นคณะกรรมการมีอำนาจออกประกาศและกำหนดหลักเกณฑ์และวิธีการคัดเลือกได้ตามที่เห็นสมควรบทเฉพาะกาล ข้อ๒๔ ในระหว่างที่ศาลแรงงานภาคภาคใดยังไม่มีเลขานุการศาลแรงงานภาคเพื่อเป็นอนุกรรมการและเลขานุการในคณะอนุกรรมการคัดเลือกบุคคลเพื่อดำรงตำแหน่งผู้พิพากษาสมทบในศาลแรงงานภาคตามข้อ ๑๗ วรรคสามให้เลขานุการศาลยุติธรรมประจำภาคในภาคที่มีการคัดเลือกปฏิบัติหน้าที่ดังกล่าวแทนประกาศ ณ วันที่ ๖พฤศจิกายน พ.ศ. ๒๕๕๐วิรัช ลิ้มวิชัยประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑. แบบแจ้งประวัติประกอบการคัดเลือกเป็นผู้พิพากษาสมทบในศาลแรงงานกลาง/ศาลแรงงานภาค..๒. คำรับรอง๓. ใบต่อแนบท้ายแบบแจ้งประวัติ๔. หลักสูตรการอบรมผู้เข้ารับการคัดเลือกเป็นผู้พิพากษาสมทบในศาลแรงงาน๕. แบบประเมินผลการปฏิบัติหน้าที่ผู้พิพากษาสมทบในศาลแรงงานกลาง/ศาลแรงงานภาค(ดูข้อมูลจากภาพกฎหมาย)ภิรมย์พร/ผู้จัดทำกวินทราดา/ผู้ตรวจ๒๘ มกราคม ๒๕๕๔[๑] ราชกิจจานุเบกษาเล่ม ๑๒๔/ตอนที่ ๙๐ ก/หน้า ๑/๑๑ ธันวาคม ๒๕๕๐